ปวดท้องตรงข้างซ้ายล่างเกือบๆจะถึงตรงอวัยวะเพศค่ะ น่าจะช่วง External illiac กดเจ็บ อาการคล้ายๆกับเสียดท้องแต่ก็ไม่ใช่ซะทีเดียว ความรู้สึกเหมือนมีเนื้อสองก้อนแบ่งเป็นก้อนบนกับล่าง ละเนื้อสองก้อนนี้โดนขดเข้าหากันตรงกลาง อยากทราบว่าเป็นอาการของอะไรคะ
สวัสดีค่ะ การวินิจฉัยที่เป็นไปได้กรณีปวดท้องซ้ายล่าง-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ลำไส้อักเสบ ทำให้ปวดท้องบิด ถ่ายเหลว-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือด-มีก้อนในอวัยวะภายในอุ้งเชิงกรานที่ขนาดค่อนข้างใหญ่จนรู้สึกเหมือนถูกกด เช่นก้อนที่มดลูก รังไข่ หรือกระเพาะปัสสาวะหากเป็นมาเรื้อรัง คลำได้ก้อนชัดเจนที่หน้าท้อง ปวดหน่วงมากจนรบกวนการใช้ชีวิตประจำวัน มีเลือดออกจากช่องคลอด ปัสสาวะแสบขัด ควรปรึกษาแพทย์เพื่อหาสาเหตุอื่นๆที่เป็นไปได้ดังกล่าวไปการดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวด